b'\n_START_ARTICLE_\nBel Canto\n_START_PARAGRAPH_\nChoras Bel Canto \xe2\x80\x93 Vilniaus mokytoj\xc5\xb3 nam\xc5\xb3 mi\xc5\xa1rus m\xc4\x97g\xc4\x97j\xc5\xb3 choras, susib\xc5\xabr\xc4\x99s 2009 m. vasar\xc4\x85. Choro kolektyvas vienija daugiau nei 70 \xc5\xbemoni\xc5\xb3. Choro meno vadovas ir vyriausias dirigentas Dr. Egidijus Kaveckas, antroji dirigent\xc4\x97 ir chormeister\xc4\x97 Milda Zapolskait\xc4\x97, koncertmeister\xc4\x97 ir chormeister\xc4\x97 \xe2\x80\x93 Raminta Gocentien\xc4\x97._NEWLINE_2017 m. spal\xc4\xaf choras Bel Canto Lietuvos suaugusi\xc5\xb3j\xc5\xb3 chor\xc5\xb3 konkurso finale laim\xc4\x97jo pirm\xc4\x85 viet\xc4\x85. Tarptautin\xc4\x97 vertinimo komisija chorui Bel Canto skyr\xc4\x97 daugiausia \xe2\x80\x93 98 balus. Bel Canto taip pat laim\xc4\x97jo konkurso Did\xc4\xafj\xc4\xaf priz\xc4\x85 (Grand Prix)._NEWLINE_2013 m., laim\xc4\x97j\xc4\x99s pirm\xc4\x85 viet\xc4\x85 ir kelet\xc4\x85 speciali\xc5\xb3 priz\xc5\xb3, choras nugal\xc4\x97jo Stasio \xc5\xa0imkaus tarptautiniame chor\xc5\xb3 konkurse Klaip\xc4\x97doje, o 2014 m. buvo apdovanotas aukso medaliu Pasaulio chor\xc5\xb3 olimpiadoje. Choras taip pat dalyvavo chor\xc5\xb3 konkursuose Busan (Piet\xc5\xb3 Kor\xc4\x97ja), Tolosa (Ispanija), kt._NEWLINE_Choras Bel Canto pristat\xc4\x97 oficial\xc5\xb3 kanal\xc4\x85 YouTube svetain\xc4\x97je ir publikavo savo atlikimo \xc4\xafra\xc5\xa1us Spotify, iTunes ir Amazon svetain\xc4\x97se. Bel Canto taip pat pateko \xc4\xaf Lietuvos rekord\xc5\xb3 knyg\xc4\x85, kai 2015 m. pabaigoje tris vakarus i\xc5\xa1 eil\xc4\x97s dainavo Lietuvos nacionalin\xc4\x97s filharmonijos scenoje, o choro \xe2\x80\x9eDeep Field\xe2\x80\x9c koncertus steb\xc4\x97jo beveik 2 000 \xc5\xbei\xc5\xabrov\xc5\xb3._NEWLINE_2016 m. gruod\xc4\xaf choras sureng\xc4\x97 bendr\xc4\x85 muzikin\xc4\xaf projekt\xc4\x85 su kompozitoriu ir dirigentu, \xe2\x80\x9eGrammy\xe2\x80\x9c laureatu Eric Whitacre.\n_START_SECTION_\nTikslas\n_START_PARAGRAPH_\nChoro tikslas \xe2\x80\x93 dainuoti kokybi\xc5\xa1k\xc4\x85 \xc4\xafvairi\xc5\xb3 muzikini\xc5\xb3 stili\xc5\xb3 muzik\xc4\x85, bendradarbiauti su \xc4\xafvairiais meno kolektyvais, rengiant ir pristatant kokybi\xc5\xa1kus muzikinius projektus, dalyvauti konkursuose, festivaliuose Lietuvoje bei u\xc5\xbesienyje.\n_START_SECTION_\nMeno Vadovai ir Vyr. Dirigentai\n_START_PARAGRAPH_\nArt\xc5\xabras Dambrauskas 2009 m. - 2017 m. _NEWLINE_Dr. Egidijus Kaveckas nuo 2017 m.'